b'\n_START_ARTICLE_\nAleksandr Kaidanovski\n_START_SECTION_\nBiografie\n_START_PARAGRAPH_\n\xc3\x8enainte de a urma o cariera \xc3\xaen actorie, Kaidanovski a studiat la un colegiu tehnic unde a \xc3\xaenv\xc4\x83\xc8\x9bat meseria de sudor. Se pare c\xc4\x83 o perspectiva de a deveni muncitor nu l-a atras \xc8\x99i \xc3\xaen 1965 a \xc3\xaenceput s\xc4\x83 studieze actoria la \xc8\x98coala de Teatru din Rostov \xc8\x99i la Institutul \xe2\x80\x9e\xc8\x98ciukin\xe2\x80\x9d din Moscova. \xc3\x8enainte de finalizarea studiilor a ob\xc8\x9binut primul s\xc4\x83u rol \xc3\xaen filmul Un zid misterios (1967) \xc8\x99i, dup\xc4\x83 absolvire, \xc3\xaen 1969, a lucrat ca actor de teatru._NEWLINE_\xc3\x8en 1985 el a regizat filmul O moarte simpl\xc4\x83, care a fost proiectat \xc3\xaen sec\xc8\x9biunea Un Certain Regard a Festivalului de Film de la Cannes din 1987._NEWLINE_Kaidanovski a debutat pe scen\xc4\x83 \xc3\xaen 1969 la Teatrul Vakhtangov. \xc3\x8en 1971 el a fost invitat s\xc4\x83 joace la Teatrul de Art\xc4\x83 din Moscova, cel mai bun teatru clasic din Rusia, un privilegiu rar pentru un absolvent \xc3\xaen v\xc3\xa2rst\xc4\x83 de 25 de ani._NEWLINE_Debutul s\xc4\x83u major \xc3\xaen film a avut loc \xc3\xaen Acas\xc4\x83 printre str\xc4\x83ini, str\xc4\x83in printre ai s\xc4\x83i (1974) \xc8\x99i \xc3\xaen urm\xc4\x83torii c\xc3\xa2\xc8\x9biva ani a ap\xc4\x83rut \xc3\xaen dou\xc4\x83 duzini de filme, inclusiv comedie satiric\xc4\x83 Diamante pentru dictatura proletariatului (1976) \xc8\x99i Via\xc8\x9ba lui Beethoven (1980). \xc3\x8en momentul s\xc4\x83u de glorie din anii 1970 Kaidanovski era unul dintre cei mai populari actori din Rusia Sovietic\xc4\x83, iar celebrul regizor sovietic Andrei Tarkovski, impresionat de aspectul \xc8\x99i de tehnica interpretativ\xc4\x83 a lui Kaidanovski din Diamante, l-a invitat s\xc4\x83 joace rolul principal \xc3\xaen noul s\xc4\x83u film, C\xc4\x83l\xc4\x83uza (1979). Acest rol i-a adus lui Kaidanovski o recunoa\xc8\x99tere pe plan interna\xc8\x9bional.'